‘ซิโก้’ไม่หวั่นบังดุลถอนช้างศึก
&#8220;นิว&#8221; ฐิติพันธ์ ส้มหล่น ซิโก้ เรียกตัดเกมแทน อดุล ตำแหน่งฟิตเต็มถังพร้อมชนฮ่องกง
8 ต.ค. 2558

“นิว” ฐิติพันธ์ ส้มหล่น ซิโก้ เรียกตัดเกมแทน อดุล ตำแหน่งฟิตเต็มถังพร้อมชนฮ่องกง
“บังดุล” อดุล หละโสะ กองกลางตัวตัดเกมทีมชาติไทย ตัดสินใจขอถอนตัวจากชุดเยือนเวียดนาม ในศึกฟุตบอลโลก 2018 รอบคัดเลือก โซนเอเชีย รอบ 2 กลุ่มเอฟ นัดที่ 4 วันที่ 13 ต.ค. เนื่องจากมีอาการบาดเจ็บที่หัวเข่า โดย “ซิโก้” เกียรติศักดิ์ เสนาเมือง เฮดโค้ชทัพช้างศึก ยอมรับเสียดายที่มิดฟิลด์ชลบุรีหายไม่ทัน พร้อมกับเรียก “นิว” ฐิติพันธ์ พ่วงจันทร์ กองกลางจากเอสซีจี เมืองทองฯ เข้ามาเสียบแทน
“นักเตะทุกคนมีความเข้าใจในแท็กติกดีมากขึ้น ซึ่งเกมอุ่นเครื่องกับฮ่องกง (9 ต.ค.) ถือเป็นการทดสอบว่าจะเข้าใจมากน้อยแค่ไหน การถอนตัวของอดุลรู้สึกเสียดาย แต่ต้องยอมรับในการตัดสินใจ ซึ่งคิดว่าไม่น่ามีปัญหา เพราะตำแหน่งกองกลางตัวรับมีหลายคนเล่นแทนได้ ตอนนี้มีเพียง ชนาธิป สรงกระสินธ์ ที่เพิ่งหายจากอาการบาดเจ็บ ดังนั้นจึงยังไม่น่าพร้อมสำหรับเกมอุ่นเครื่องกับฮ่องกง ส่วนคนอื่นๆ ถือว่าสมบูรณ์พร้อมลุย” ซิโก้ กล่าว 
ด้าน “โค้ชจุ่น” อนุรักษ์ ศรีเกิด กุนซือทีมฟุตบอลทีมชาติไทย ชุดอายุไม่เกิน 19 ปี ภูมิใจแทนลูกทีมที่สามารถผ่านเข้ารอบสุดท้าย ศึกยู-19 ชิงแชมป์เอเชีย ที่บาห์เรน ได้สำเร็จ ในฐานะ 1 ใน 5 รองแชมป์กลุ่มที่มีคะแนนดีสุด ซึ่งไทยจบเป็นอันดับที่ 3 โดยกำหนดคิกออฟ วันที่ 13-30 ต.ค.ปีหน้า
“รอบสุดท้ายเจอใครก็ยาก แต่โชคดีหน่อยเราอยู่โถ 2 ร่วมกับจีน, ญี่ปุ่น และยูเออี จะได้ไม่เจอพวกนี้ในรอบแรก สิ่งสำคัญที่สุดคือ การเตรียมทีม เราต้องเก็บตัวที่บาห์เรนให้นาน และหาทีมมาอุ่นเครื่องเพื่อเพิ่มความคุ้นเคย” โค้ชจุ่น เผย